පොලිස් මාධ්‍ය ප්‍රකාශක කාර්යාලය හිරු ප්‍රවෘත්ති අංශයට සඳහන් කළේ අදාළ සිද්ධියේ තොරතුරු අධිකරණයට නිවැරදි ලෙස වාර්තා නොකිරීමද ඔහුට එල්ල වී ඇති තවත් චෝදනාවක් වන බවයි.මීට අමතරව ව්‍යාපාරික යුවල ඝාතනය කිරීමේ සිද්ධිය සම්බන්ධයෙන් මීටියාගොඩ පොලිසියේ අපරාධ අංශයේ ස්ථානාධිපතිවරයාගේ සහ පොලිස් කොස්තාපල්වරයෙකුගේද වැඩතහනම් කෙරුණා.වැඩබලන පොලිස් මාධ්‍ය ප්‍රකාශක සහකාර පොලිස් අධිකාරී රුවන් ගුණසේකර සදහන් කළේ අධිකරණයට භාර වූ සැකකරුවන් දෙදෙනා ව්‍යාපාරික යුවළ සමඟ කලක් සමීප ලෙස ඇසුරු කර ඇති අතර ඔවුන් මීටියාගොඩ ප්‍රදේශයේම පදිංචිකරුවන් වන බවයි.මේ අතර, හික්කඩුව - ගෝනපීනුවල සහ නිට්ටඹුව - වතුපිටිවල ප්‍රදේශවලින් ඊයේ දිනයේ ඝාතන සිද්ධීන් දෙකක් වාර්තා වුණා.